《题观政堂》
宋代·薛极

野水瀰茫春更多，文昌观政意如何。
了无惭色清相照，试听当年襦袴歌。

作者简介：常州武进人，字会之。以荫调上元主簿。中词科，为大理评事。历任大理正、刑部郎官、兵部侍郎。宁宗嘉定间为吏部尚书，签书枢密院事。理宗绍定元年，知枢密院事兼参知政事，封毗陵郡公。寻以观文殿大学士知绍兴府兼浙东安抚使。端平元年，加少保、和国公，致仕。